ශ්‍රී ලංකාවේ ආර්ථිකය හා අධ්‍යාත්මික සංවර්ධනය දියුණු කිරීම සඳහා චීනය නොමසුරු සහායක් ලබාදෙන බව අගමැති දි. මු. ජයරත්න මහතා පැවැසීය.චීනයත්, ශ්‍රී ලංකාවක් අතර වර්තමානයෙහි පවතින සුහදතාව අතිශය දුර ගමනක පෙර නිමිති බව හෙතෙම කීවේ ය.දිවයිනට පැමිණ සිටින චීන ආගමික කටයුතු ඇමැති වොන් ෂුවෝ මහතා ඇතුළු පිරිසක් අගමැති නිල නිවෙසේ දී අගමැති දි. මු. ජයරත්න මහතා ඊයේ (21) හමු වූ අවස්ථාවේ දී ඒ මහතා එසේ ප්‍රකාශ කෙළේ ය.පාහියන් භික්ෂුවගේ ලංකා ගමනයටත් පෙර සිට දෙරට අතර සබඳතා පැවැතුණ බව පැවැසූ අගමැතිවරයා වසර 1952න් පසු එම සබඳතා තව තවත් ශක්තිමත් වූ බවද කීවේ ය.ශ්‍රී ලංකාවේ සිදු කෙරෙන දැවැන්ත ව්‍යාපෘති රැසක් සඳහා චීන රජය සහාය දුන් බව සිහිපත් කළ අගමැතිවරයා හම්බන්තොට වරාය, නොරොච්චෝලේ ගල් අඟුරු බලාගාරය, ඉහළ කොත්මලේ ජල ව්‍යාපෘතිය ද ඊට ඇතුළත් බව ප්‍රකාශ කෙළේ ය.මෙරට සංචාරය සඳහා චීන ජාතිකයන් ගෙන්වා ගැනීමේ වැඩසටහන් රැසක්ද මේ වන විට ක්‍රියාත්මක බව ජයරත්න මහතා එහි දී සඳහන් කෙළේ ය.චීනයේ ආගමික කටයුතු ඇමැති වෝන් ෂුවෝන් මහතාලෝක බෞද්ධ උරුමය ආරක්ෂා කර ගැනීමේ දී ලංකාව එහි කේන්ද්‍රස්ථානය බවට පත් වෙනවා.